კოლომბო

კოლომბო (სინჰალ.කොළඹ, ტამილ. கொழும்பு) — შრი-ლანკაშ უდიდაში ნოღა დო ჸოფირი ნანანოღა. იდვალუაფჷ კოკიშ ბჟადალ წყარპიჯის დო ასეიანი ნანანოღა შრი-ჯაიავარდენეპურა-კოტეს უხურგანს. კოლომბო საქვარამი, თრლი ნოღა რე, სოდე თეხანური რინა დო კოლონიური არქიტექტურა დო აკნაცჷმეფი ართიანს რე მესვარილი. 2011 წანაშ მუნაჩემეფით, ნოღაშ მახორობა 752,993 ადამიერს აკმადგინანდჷ. კოლომბოშ მეტროპოლიური არანი, ნამუთ თაშნეშე გამპაჰაშ დო კალუტარაშ რაიონეფსჷთ იკათუანს, 3 694.20 კმ²-ის რე გჷნოზინდილი დო თიში მახორობა5 648 000-შახ რე. ფართო ლიმენიშ გეშა, კოლომბო ბჟაეიოლ-ბჟადალიშ ოვაჭარე რზეფს სტრატეგიულ აბანს იდვალუაფჷ დო ჩინებული რდჷ დიო ხოლო უჯვეშაში ვაჭარეფშო, დოხოლაფირო 2 000 წანაშ კინოხ. 1978 წანას, ადმინისტრაციული ნანანოღაქ კოლომბოშე შრი-ჯაიავარდენეპურა-კოტეშა გეგნორთჷ, დო ქიანაშ კომერციულ ნანანოღათ ასეშა კოლომბო სქიდუ. რესურსეფი ინტერნეტის Colombo, ტურისტული მანჯღვერე Wikivoyage-ს კოლომბოშ ისტორია Archived 2011-12-02 ვებ-ხასჷლას Wayback Machine. ირფელი კოლომბოშ გეშა Archived 2012-12-14 ვებ-ხასჷლას Wayback Machine. სქოლიო